સરકારી છાત્રાલયમાં રહીને સતારામાં એ હાઈસ્કૂલમાં ભણતો ત્યારથી જ આગેવાની લેવામાં એ શૂરો સાબિત થતો રહ્યો હતો. છાત્રાલયના ભોજનની ગુણવત્તા અંગે ફરિયાદ કરવા ગયેલા વિદ્યાર્થીઓની તેણે આગેવાની લીધેલી. સમાજ કલ્યાણ અધિકારીએ તોછડો જવાબ આપ્યો તો સુરજે તેના બેય હાથ પીઠ પાછળ બાંધીને સડી ગયેલા શાક, બળી ગયેલી રોટલી અને કીડા-મકોડાવાળી દાળના કોળિયા જબરજસ્તીથી અધિકારીના મોંમાં ભરાવ્યા હતા. એ ઘટના પછી સુરજનો સિક્કો વાગી ગયો હતો.